Protokoll 08/24 fylkesstyremøte 180924, kl 12.15 – 14.30

Sted: Luramyrveien 25 A.

Til stede:

Einar Fagerheim, styreleder (referent)

Thor Dagfinn Bjelland, nestleder (møteleder)

Styremedlemmer: Johnny Stangeland,

Turid R. Tafjord,

Elin Frønsdal, på Facetime

varamedlemmer:Janet Fotland

Solfrid Kjærvoll-Birkedal, daglig leder var tilstede t.o.m sak. 142/24

Meldt forfall: Tore Nærland (varamedlem)

Saksliste

[Sak 131/24 Godkjenning av innkalling. 2](#_Toc177991519)

[Sak 132/24 Godkjenning av saksliste 2](#_Toc177991520)

[Sak 133/24 Godkjenning av protokoll 7/24 2](#_Toc177991521)

[Sak 134/24 Styreregler Norges Blindeforbund Rogaland 2](#_Toc177991522)

[Sak 135/24 Nytt fra kontoret v/ daglig leder. 3](#_Toc177991523)

[Sak 136/24 Muntlige orienteringssaker 3](#_Toc177991524)

[Sak 137/24 Skriftlige orienteringssaker 4](#_Toc177991525)

[Sak 138/24 Økonomi 4](#_Toc177991526)

[Sak 139/24 Orientering fra sentralstyret v/ Turid 5](#_Toc177991527)

[Sak 140/24 Høstmøte 2024 5](#_Toc177991528)

[Sak 141/24 Årsmøte 2025 6](#_Toc177991529)

[Sak 142/24 Velodromprosjektet. 6](#_Toc177991530)

[Sak 143/24 Tandemprosjektet 6](#_Toc177991531)

[Sak 144/24 Havfiskeprosjektet 7](#_Toc177991532)

[Sak 145/24 Dialog med øyeavdelingen på SUS ang. Krisehjelp ved akutt og alvorlig synstap. 7](#_Toc177991533)

[Sak 146/24 Samarbeid med lokallagene 7](#_Toc177991534)

[Sak 147/24 Møte daglig ledere og fylkesstyreledere 7](#_Toc177991535)

[Sak 148/24 Hvite stokkens dag og tilgjengelighetsdagen 15. oktober 8](#_Toc177991536)

[Sak 149/24 Kristent arbeid blant blinde (KABB) ønsker å annonsere sine møter hos oss. 8](#_Toc177991537)

[Sak 150/24 Eventuelt. 8](#_Toc177991538)

[Neste styremøte: 9](#_Toc177991539)

### Sak 131/24 Godkjenning av innkalling.

Vedtak: Godkjent.

### Sak 132/24 Godkjenning av saksliste

Vedtak: Godkjent.

### Sak 133/24 Godkjenning av protokoll 7/24

I sak 123/24 står det at høstmøtet er i oktober. Dette rettes til «november».

Vedtak:

 Protokoll 7/24 godkjent med rettelsen over.

### Sak 134/24 Styreregler Norges Blindeforbund Rogaland

Styrereglene ble lest opp.

Vedtak: Tas til etterretning.

Sak 135/24 Nytt fra kontoret v/ daglig leder.

* Pålegg fra hovedkontor om tidsregistrering – personalmøte med alle ansatte er gjort. Gjenstår å skrive referater. Ansatte på aktivitetssentrene var ikke registrert i NBf sine digitale systemer. Det har ført til at de ikke har mottatt informasjon og tilgang til timeregistreringsverktøy. Dette er nå rettet. Opplæring skal gis.
* Sekretæren har fått opplæring i bruk av Hvelvet.

Vedtak: Tas til orientering.

### Sak 136/24 Muntlige orienteringssaker

Johnny:

Har bedt interessepolitisk utvalg diskutere hvordan de kan få de politiske partiene til å produsere universelt utformet valgmateriell.

Solfrid:

Har mottatt en telefonisk takk til Blindeforbundet fra ei enke etter et medlem. Avdøde hadde ikke vært så aktiv, men det ble opplevd godt å være medlem.

Mange telefoner ang. påmeldinger til høstmøte. Noen sliter med Vipps og må få tilsendt giro.

Aktiviteter som annonseres på hjemmesidene må inneholde Fra kl. Xx til kl Yy. Den tekniske løsningen forlanger dette. Dessuten blir det enklere å planlegge transport.

Turid: Minner om følgende datoer:

10. oktober: Verdens synsdag med utdeling av forskningspris. 12. november: saksliste for landsstyremøte 22.-24. november ferdigstilles.

22. oktober 1909 ble NBF dannet.

Einar orienterte om uheldig omstendighet i forbindelse med påmelding til kurs i universell utforming som ble arrangert på Hurdal 6.-8. september. Fra Rogaland deltok kun daglig leder og sekretær. Invitasjonen til dette kurset ble mottatt i mars av daværende styre. 5. juni var Einar innom kontoret hvor han ble spurt om det var greit at daglig leder og sekretær deltok på kurset, siden Rogaland ikke hadde meldt på noen. Einar tok selvkritikk for at han ikke koblet at kurset burde promoteres for medlemmene. Daglig leder beklaget også, men det var ikke tilsiktet og må sees i lys at oppstartkaos.

Vedtak: Tas til orientering.

### Sak 137/24 Skriftlige orienteringssaker

Randaberg kommune har kontaktet daglig leder med spørsmål om kommunen behøver egen skjermleser på sine websider.

Vedtak: Daglig leder svarer Randaberg kommune at slike skjermlesere er veldig nyttige for alle som sliter med å lese norsk, f eks dyslektikere og utleninger.

### Sak 138/24 Økonomi

138/24 A: Orientering v/ daglig leder.

arbeidet med kontering fra februar og mars er tidkrevende, da bilag mangler. Det er foreløpig ikke mulig å ta ut regnskaps rapporter for denne perioden.

* Styret har full forståelse for at administrasjonen er i en vanskelig situasjon. Samtidig er styret bekymret for at arbeidet med leting etter bilag fra 1. kvartal 2024 reduserer både administrasjonens og styrets arbeide for medlemmene. AU lager en bekymringsmelding til sentraladministrasjonen. Det må være mulig å føre manglende bilag på en «Diverse mangler bilag»-konto.

Det er kr. 306.557 på konto pr. 19 sept. 2024.

Vedtak: Tas til etterretning.

NBf Rogaland har mottatt kr. 19.500 Funkis etter styresamlingen.

SMS-varsler er kostbare. Prisen er kr 1 pr. 160 tegn pr. mottaker.

* Fra 1. januar må lokallagene betale for SMS Varsler de sender.

Relevante tall til neste års budsjett: 7% påslag i lønn. Revisor blir dyrere. Egenandel til landsmøte foreslått til kr. 12.500 pr person.

138/24 B: Betaling til ledsagere på årsmøtet 2024.

Bakgrunn for saken: Det ble leid inn to ledsagere til årsmøtet i april. En fikk betaling men ikke den andre. Styret finner dette urimelig og betaler tilsvarende honorar til den andre ledsageren.

Vedtak: begge ledsagere mottar betaling for ledsaging på årsmøtet, og AU følger opp denne praksisen.

### Sak 139/24 Orientering fra sentralstyret v/ Turid

Stikkord:

* Effektiviseringsarbeid.
* Venter på statsbudsjettet.
* Jobber for å opprettholde bingo.
* Jubileet i 2025. Info kommer etter hvert.
* Budsjettarbeid.

Vedtak: Tas til orientering

### Sak 140/24 Høstmøte 2024

Komiteen orienterte:

 Programmet begynner å ta form:

Ordfører gir omvisning i rådhuset. Hvor lang tid?

Kor er bestilt men de trenger klokkeslett.

Påmeldingsfristen nærmer seg. Husk avbestillingsfrist på hotellet. Styremedlemmer fra nordfylket kan overnatte på hotellet.

Vedtak: Tas til orientering.

### Sak 141/24 Årsmøte 2025

Bernt og Marit Elde spørres om å ta en inspeksjon av Flyplasshotellet på Karmøy. De sjekker tilgjengelighet i hotellrom, spisesal, møtelokaler, lydanlegg osv. Dersom hotellet ikke spanderer lunsj, dekkes denne av fylkeslaget.

Vedtak: Tas til etterretning.

### Sak 142/24 Velodromprosjektet.

Prosjektet går sin gang. Har fått god mediadekning. Vibeke og Solfrid holder tak i dette.

Vedtak: Solfrid og Vibeke følger opp .

### Sak 143/24 Tandemprosjektet

Kort orientering.

Oppstartmøte i går. Det er fortsatt 2 ledige sykler. Foreløpig ingen deltakere fra nordfylket. Planlagt dagsturer 28. september. og 26. oktober. Det blir 2 overnattingsturer (mai og september 2025). En i sørfylket og en i nordfylket.

Faste månedlig treff fra mars til september. Søke støtte til turene hos Lions-klubbene. Gruppe i Messenger «NBF Rogaland tandemsykling» for å holde kontakt og koble piloter og bakrytter.

Vedtak: Tas til orientering.

### Sak 144/24 Havfiskeprosjektet

Malin T. Bush har sendt inn en grovskisse til et havfiskeprosjekt. Dette går ut på et todagers praktisk kurs i fisking fra båt og fra land samt tilberedning av fangst. Se vedlegg for detaljer. Malin ønsker ikke å være prosjektleder.

Vedtak:

Styret er positive til ideen, men har ikke kapasitet til er å gjennomføre prosjektet. Saken legges på is.

### Sak 145/24 Dialog med øyeavdelingen på SUS ang. Krisehjelp ved akutt og alvorlig synstap.

Saken utsettes til neste møte.

### Sak 146/24 Samarbeid med lokallagene

20 november inviteres lokallagslederne til felles styremøte. Program, tid og sted kommer vi rilbake til.

Vedtak: AU tar fatt i dette.

### Sak 147/24 Møte daglig ledere og fylkesstyreledere

Helgen 20-22.09 avholdes det samling med daglig ledere og fylkeslagsledere i Lillestrøm. Mål for samlingen er beskrevet slik:

«Bli inspirert til å se verdien av å være sammen

Bli inspirert til å samarbeide og ta kontakt med hverandre etter samlingen

Bli inspirert til å jobbe for Blindeforbundets viktige politiske saker

Bli inspirert til å jobbe for å beholde og få nye medlemmer»

Er det noe spesielt styret ønsker at daglig leder og styreleder skal ta opp?

Saken ble ikke behandlet grunnet tidsnød.

### Sak 148/24 Hvite stokkens dag og tilgjengelighetsdagen 15. oktober

Vi trenger en arbeidsgruppe i sør og en i nord.

Vedtak: Johnny har ansvar i nordfylket og Janet har ansvar i sørfylket. De kontakter lokallagene for å få dem til å lage opplegg.

### Sak 149/24 Kristent arbeid blant blinde (KABB) ønsker å annonsere sine møter hos oss.

Bakgrunn:

Daglig leder har fått spørsmål fra leder i KABB Rogaland om å sende ut SMS-varsel til våre medlemmer om KABB sine arrangement. Det vises til styresak 04/24 «muntlige orienteringssaker». Der står det at «Fylkeslaget kan sende ut SMS til våre medlemmer om møtene i KABB, og legge inn deres møter i Aktivitetskalenderen.»

Det foreligger ikke et konkret vedtak i denne saken. Et tiltak som koster penger og impliserer diverse etiske spørsmål kan ikke vedtas i en muntlig orienteringssak. Dette må opp som egen sak i et styremøte. Selv om KABB er en organisasjon for synshemmede er den ikke livssynsnøytral. vedtak: Fylkeslaget skal ikke annonsere KABB sine møter eller arrangement.

### Sak 150/24 Eventuelt.

Janet minner om at hun ikke har glemt sin ambisjon om å jobbe med tiltak rettet mot aldersgruppen 35 – 50. Grunnet manglende kapasitet i styret og administrasjon vil dette komme etter hvert.

Neste styremøte:

Onsdag 23.10.2024 kl. 12.00-16.00

Sted: Digitalt

Stavnger, 23.09.24 Einar Fagerheim (ref.)